./data/phi0914/phi00141/phi0914.phi00141.perseus-lat1.xml
Titus Livius (Livy)
et L GavilliiNovelli , Aquileienses, cum commeatu venientes, ignari prope in capta castra       ab Histris inciderent   ii cum Aquileiam relictis inpedimentis       refugissent, omnia terrore ac tumultu non Aquileiae modo, sed Romae  quoque post paucos dies impleverunt;        quo non capta tantum castra ab hostibus nec fuga, quae vera erant, sed perditas       res deletumque exercitum omnem adlatum est         itaque quod in tumultu fieri solet, dilectus extra ordinem non in urbe tantum,       sed tota Italia indicti  duae legiones civium Romanorum conscriptae et decem       milia peditum cum equitibus quingentis sociis nominis Latini imperata            M Iunius consul transire in Galliam et ab civitatibus provinciae eius quantum       quaeque posset militum exigere iussus   simul       decretum, ut Ti Claudius praetor militibus legionis quartae et socium Latini nominis quinque       milibus, equitibus ducentis quinquaginta Pisas ut convenirent ediceret, eamque       provinciam, dum consul inde abesset, tutaretur; M Titinius praetor legionem primam, parem numerum sociorum peditum equitumque,       Ariminum convenire iuberet   Nero paludatus       Pisas in provinciam est profectus; Titinius C Cassio tribuno militum Ariminum, qui praeesset legioni, misso dilectum       Romae habuit  M Iunius consul ex Liguribus in provinciam Galliam transgressus,  auxiliis protinus per civitates Galliae militibusque coloniis imperatis,       Aquileiam pervenit   ibi certior factus       exercitum incolumem esse, scriptis litteris Romam, ne tumultuarentur, ipse       remissis auxiliis, quae Gallis imperaverat, ad collegam est profectus             Romae magna ex necopinato laetitia fuit;       dilectus omissus est, exauctorati, qui sacramento dixerant, et exercitus, qui       Arimini pestilentia adfectus erat, domum dimissus   Histri magnis copiis cum castra haud procul consulis castris       haberent, postquam alterum consulem cum exercitu novo advenisse audierunt,       passim in civitates dilapsi sunt, consules Aquileiam in hiberna legiones       reduxerunt